Rolf Aakervik

Rolf Aakervik (født 11. mai 1915 i Trondheim, død 15. januar 1976 var en norsk journalist, fra 1946 til 1949 formann i Arbeidernes ungdomsfylking.

Han var før krigen styremedlem, siden formann i Oslo-Akershus distrikt av AUF.

Det første krigsåret spilte han en sentral rolle da AUF og sosialdemokratiet arbeidet for å holde sitt organisasjons- og partiapparat intakt. Han ble første gang arrestert 2. juli 1941. I mars året etter ble han tatt på nytt, plassert på Grini og deretter sendt til Sachsenhausen. Der satt han som «fange 62935»Side 399. Kristian Ottosen: Liv og død, Aschehoug, Oslo 1995 til freden kom.

På AUF-landsmøtet i 1946 ble han valgt til formann, et verv han hadde til 1949. I 1951 ble han ansatt som opplysningssekretær i Bygningsarbeiderforbundet og hadde ansvaret for redaksjonen av forbundets fagblad.Side 272. Terje Halvorsen: Partiets salt, Pax, Oslo 2003

Fra 1966 til 1968 hadde han vervet som leder for Oslo Arbeiderparti.

Han var far til AP-politiker Anne Aakervik.

 Referanser 

Kategori:AUFs ledelse
Kategori:Norske journalister